車仔麵係好多香港人嘅至愛，有得自己揀餸揀麵揀汁，價錢經濟實惠！榮記就係我其中一間心水車仔麵鋪難得今晚七點唔洗等位，即刻有得坐，order完五分鐘唔洗兩碗散發住香噴噴腩汁嘅車仔麵就端到面前。我就叫左雙拼麵，豬頸肉垪春卷春卷並唔係茶樓脆口嗰啲，而係淋淋地食落口索哂腩汁同湯嘅，係去榮記必嗌嘅餸之一！友人嗌嘅係三餸麵，魷魚配春卷配蘿蔔，再加埋榮誸辣椒醬，味道昇華到另一境界不過提提大家，個辣醬落少少就已經好夠辣，所以記住輕手啲試下先呀